AS Eesti Statoil on rahvusvahelise kontserni Statoil Fuel & Retail ASA tütarettevõte Eestis. AS Eesti Statoil on asutatud 27. märtsil 1991. aastal. Meie põhitegevuseks on mootorikütuste ning toidu-ja esmatarbekaupade ning teenuste jaemüük Eestis. Juhtiva turupositsiooni saavutamiseks Eestis on Statoil rajanud uusi teenindusjaamu, ostnud Alexela ja  Shelli kaubamärgiga bensiinijaamu. Hetkel teenindab Statoili kaubamärgi all kliente 46 teenindusjaama ning 1-2-3 kaubamärgi all 5 automaatjaama Eestis. 24 autopesulaga, on Statoil suurim automaatpesulate kett Eestis. Ettevõtte pakub tööd ja eneseteostust rohkem kui 500 inimesele Eestis.    Statoil Fuel & Retail ASA on juhtiv mootorikütuste jaemüüja, mis on oma valdkonnas tegutsenud rohkem kui 100 aastat, omades Skandinaavias, Poolas, Baltikumis ja Venemaal ulatuslikku jaemüügivõrgustikku, kuhu  kuulub ligikaudu 2300 teenindusjaama (nii täisteenust pakkuvad jaamad kui ka automaatjaamad). Meie teenindusjaamades üle kogu Euroopa töötab rohkem kui 17 000 ning grupi peakontorites kaheksas riigis lisaks ligi 2000 inimest. Statoil Fuel & Retail ASA kontserni finantskeskus asub Tallinnas.    Lisaks mootorikütustele kuuluvad Statoil Fuel & Retail toodete hulka kütteõlid, laevakütus, lennukikütus, määrdeained ja kemikaalid. Statoil Fuel & Retail ASA-l on kaheksas Euroopa riigis 16  kütuseterminaali, ligikaudu 400 paakautot ning 50 depood. Ettevõte tarnib lennukikütust 85 lennujaamale kümnes riigis ja toodame 750 erinevat määrdeainetoodet, mida müüakse 20 riigis.  Jaemüügi ettevõttena töötame klientide heaks ja eksisteerime ainult tänu klientidele. Statoili teenindusjaamades Eestis tehakse ühes kuus üle 1,5 miljoni ostutehingu, seega külastab iga Eesti elanik Statoili 14 aastas. Selline tulemus teeb meid rõõmsaks. Soovime, et neid oste oleks aina rohkem ning seepärast pöörame suurt  tähelepanu arendustegevusele, et Statoili teenindusjaamades oleks kõik vajalik nii Sulle kui Sinu autole.    Kuhu iganes tee Sind ka ei viiks, Statoilis oled alati oodatud. Oleme avatud!